Document ID: 32006R0605

UREDBA KOMISIJE (ES) št. 605/2005
z dne 19. aprila 2006
o spremembi Uredbe (ES) št. 349/2003 o začasni ustavitvi vnosa osebkov nekaterih prosto živečih živalskih in rastlinskih vrst v Skupnost
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi (1), in zlasti člena 19(2) Uredbe,
po posvetovanju s Skupino za strokovno presojo,
ob upoštevanju naslednjega:
(1)
Člen 4(6) Uredbe (ES) št. 338/97 lahko Komisija določi omejitve za vnos nekaterih vrst v Skupnost v skladu s pogoji iz točk (a) do (d) Uredbe. Izvedbeni ukrepi za takšne omejitve so bili določeni z Uredbo Komisije (ES) št. 1808/2001 z dne 30. avgusta 2001 o določitvi podrobnih pravil za izvajanje Uredbe Sveta (ES) št. 338/97 o varstvu prosto živečih živalskih in rastlinskih vrst z zakonsko ureditvijo trgovine z njimi (2).
(2)
Seznam vrst, katerih vnos v Skupnost je začasno ustavljen, je bil določen z Uredbo Komisije (ES) št. 349/2003 z dne 25. februarja 2003 o začasni ustavitvi vnosa osebkov nekaterih prosto živečih živalskih in rastlinskih vrst v Skupnost (3).
(3)
Na podlagi najnovejših podatkov je Skupina za strokovno presojo sklenila, da bo ohranitveno stanje nekaterih vrst iz Prilog A in B k Uredbi (ES) št. 338/97 resno ogroženo, če se njihovega vnosa v Skupnost iz nekaterih držav porekla začasno ne ustavi. Vrste, katerih vnos je zato treba začasno ustaviti: Ursus thibetanus iz Ruske federacije; Cryptoprocta ferox, Scaphiophryne gottlebei, Euphorbia banae in E. kondoi iz Madagaskarja; Panthera leo iz Etiopije; Balaeniceps rex, Grus carunculatus in Chamaeleo fuelleborni iz Združene republike Tanzanije; Poicephalus gulielmi iz Konga; Accipiter melanoleucus, A. ovampensis, Aviceda cuculoides, Hieraaetus ayresii, H. spilogaster, Macheiramphus alcinus, Spizaetus africanus, Urotriorchis macrourus, Falco chicquera, Asio capensis, Bubo lacteus, B. poensis, Glaucidium perlatum, Scotopelia peli in Python regius iz Gvineje; Sagittarius serpentarius in Varanus exanthematicus iz Toga; Agapornis pullarius iz Demokratične republike Kongo; Cuora galbinifrons iz Kitajske; Heosemys spinosa, Leucocephalon yuwonoi, Siebenrockiella crassicollis, Liasis fuscus, Euphyllia cristata, E. divisa, E. fimbriata, Hydnophora microconos in Scolymia vitiensis iz Indonezije; Geochelone pardalis iz Ugande in Zambije; Uromastyx geyri iz Malija in Nigra; Cordylus mossambicus, C. vittifer, Tridacna maxima in T. squamosa iz Mozambika; Dendrobates pumilio iz Nikaragve; Hippopus hippopus iz Vanuatuja; Hippopus hippopus, Tridacna gigas in T. maxima iz Tonge in Vietnama; Tridacna crocea, T. derasa, T. maxima in T. squamosa iz Fidžija in Vanuatuja; Tridacna crocea iz Tonge; Tridacna maxima iz Federativnih držav Mikronezije in Marshallovih otokov; Tridacna tevoroa iz Tonge in Catalaphyllia jardinei iz Salomonovih otokov;
(4)
Skupina za strokovno presojo je na podlagi najnovejših razpoložljivih podatkov tudi sklenila, da začasna ustavitev vnosa naslednjih vrst v Skupnost ni več potrebna: Galago senegalensis iz Džibutija; Galagoides demidoff iz Kenije in Senegala; Callithrix argentata iz Paragvaja; Saguinus labiatus iz Kolumbije; Callicebus torquatus iz Ekvadorja; Cebus albifrons iz Gvajane; Cebus capucinus in Aratinga solstitialis iz Venezuele; Cebus olivaceus iz Peruja; Allenopithecus nigroviridis iz vseh držav na območju razširjenosti; Colobus guereza iz Ekvatorialne Gvineje; Lophocebus albigena iz Kenije; Papio hamadryas in Hippopotamus amphibius iz Liberije; Cynogale bennettii iz Singapurja; Ara ararauna iz Trinidada in Tobaga; Neophema splendida iz Avstralije; Poicephalus gulielmi iz Demokratične republike Kongo; Geochelone chilensis, Homopus areolatus, H. boulengeri, H. femoralis, H. signatus, Kinixys natalensis in Psammobates spp. iz vseh držav na območju razširjenosti; Geochelone denticulata iz vseh držav na območju razširjenosti razen Bolivije in Ekvadorja; Geochelone elegans iz vseh držav na območju razširjenosti razen Pakistana; Kinixys belliana iz vseh držav na območju razširjenosti razen Mozambika in Benina; Kinixys erosa z vseh držav na območju razširjenosti razen Toga; Kinixys homeana iz vseh držav na območju razširjenosti razen Benina; Manouria emys iz vseh držav na območju razširjenosti razen Bangladeša, Indije, Indonezije, Mjanmarja in Tajske; Testudo horsfieldii iz vseh držav na območju razširjenosti razen Kitajske, Pakistana in Kazahstana; Kinixys homeana iz vseh držav na območju razširjenosti razen Vietnama; Phelsuma cepediana in P. trilineata iz Madagaskarja; Phelsuma edwardnewtonii iz Mauritiusa; Varanus albigularis iz Lesota; Varanus rudicollis iz Filipinov; Ptyas mucosus iz Indonezije in Dactylorhiza incarnata iz Norveške.
(5)
Uredba (ES) št. 338/97, kakor je bila nazadnje spremenjena z Uredbo (ES) št. 1332/2005, določa med drugim prestavitev Cacatua sulphurea in Pyxis arachnoides iz Priloge B v Prilogo A in izbris Agapornis roseicollis iz prilog, zato začasna ustavitev vnosa glede navedenih vrst ni več potrebna.
(6)
Posvetovanja so bila opravljena z vsemi državami porekla teh vrst, ki jih zadevajo nove omejitve za vnos v Skupnost v skladu s to uredbo.
(7)
Prilogo k Uredbi (ES) št. 349/2003 je zato treba spremeniti in zaradi jasnosti nadomestiti.
(8)
Ukrepi, predvideni s to uredbo, so v skladu z mnenjem Odbora za trgovino s prosto živečimi živalskimi in rastlinskimi vrstami -
SPREJELA NASLEDNJO UREDBO:
Člen 1
Priloga k Uredbi (EGS) št. 349/2003 se nadomesti s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Uredba je v celoti zavezujoča in se neposredno uporablja v vseh državah članicah.
V Bruslju, 19. aprila 2006

Labels: 3
20